**Հավելված N 1**

**Կառավարության 2023 թվականի**

**----- --ի N ---Ն որոշման**

**Կ Ա Ր Գ**

**ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ԼԻՑԵՆԶԱՎՈՐՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են Հայաստանի Հանրապետության քաղաքաշինության բնագավառում «Լիցենզավորման մասին» Հայաստանի Հանրապետության օրենքի 43-րդ հոդվածով հաստատված աղյուսակի 17-րդ բաժնով սահմանված քաղաքաշինության գործունեության տեսակների լիցենզիա և լիցենզիային կից համապատասխան ներդիր ստանալու համար քաղաքաշինության գործունեության սուբյեկտներին ներկայացվող պահանջներն ու պայմանները:

2. Սույն կարգի 1-ին կետում նշված անձինք քաղաքաշինության բնագավառում լիցենզիա ստանալու նպատակով սույն հավելվածի 7-րդ կետով սահմանված աղյուսակում նշված գործունեության տեսակներին և ենթատեսակներին համապատասխան կարող են հայտ ներկայացնել (այսուհետ՝ հայտատու) Հայաստանի Հանրապետության քաղաքաշինության բնագավառի պետական կառավարման լիազոր մարմին (այսուհետ՝ լիցենզավորող մարմին) ինչպես յուրաքանչյուր գործունեության տեսակի բոլոր ենթատեսակների համար, այնպես էլ դրանցից մի քանիսի կամ յուրաքանչյուրի համար: Լիցենզիան տրամադրելիս լիցենզիայի ներդիրում կատարվում է նշում հայցվող գործունեության ենթատեսակի և պատասխանատու մասնագետի վերաբերյալ։

3. Քաղաքաշինության գործունեության տեսակների լիցենզայի և լիցենզիային կից համապատասխան ենթատեսակի ներդիրի տրամադրման հարաբերությունները կանոնակարգվում են «Լիցենզավորման մասին», «Քաղաքաշինության մասին» օրենքներով, սույն կարգով և այլ իրավական ակտերով:

4. Քաղաքաշինական գործունեության լիցենզիան և լիցենզիային կից ներդիրը տրամադրում է Հայաստանի Հանրապետության քաղաքաշինության բնագավառի պետական կառավարման լիազոր մարմինը (այսուհետ՝ լիցենզավորող մարմին):

5. Անձը սույն հավելվածի 7-րդ կետով սահմանված աղյուսակում նշված ցանկացած տեսակով և ենթատեսակով կարող է քաղաքաշինության գործունեություն իրականացնել, եթե նա ստացել է համապատասխան գործունեության տեսակի լիցենզիա և լիցենզիային կից համապատասխան ենթատեսակի ներդիր:

6. Անձը առաջին անգամ քաղաքաշինության գործունեության որևիցե տեսակի և ենթատեսակի լիցենզիա ստանալու համար կարող է հայտ ներկայացնել քաղաքաշինական փաստաթղթերի կազմում (ծածկագիր N01) և շինարարության իրականացում (ծածկագիր N03) գործունեության տեսակների համար միայն երրորդ դասի լիցենզիայի և (կամ) ներդիր համար, իսկ քաղաքաշինական փաստաթղթերի փորձաքննություն (ծածկագիր N02), շինարարության որակի տեխնիկական հսկողություն (ծածկագիր N04) և քաղաքաշինական գործունեության օբյեկտների հետախուզման և հետազննման ծառայությունների մատուցում (ծածկագիր 05) գործունեության տեսակների համար միայն երկրորդ դասի լիցենզիայի և (կամ) ներդիր համար:

7. Քաղաքաշինության գործունեության տեսակների և ենթատեսակների աղյուսակ

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ՆԵՐԴԻՐՆԵՐԻ  ԾԱԾԿԱԳՐԵՐԸ  N | ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ | | | | | | | | | | | |
| քաղաքաշինական փաստաթղթերի կազմում՝ բացառությամբ կոնստրուկտորական և ճարտարապետական մասերի | | | քաղաքաշինական փաստաթղթերի փորձաքննություն | | շինարարության իրականացում | | | շինարարության որակի տեխնիկական հսկողություն | | քաղաքաշինական գործունեության օբյեկտների հետախուզման և հետազննման ծառայությունների մատուցում | |
| ԼԻՑԵՆԶԻԱՅԻ ԴԱՍԵՐԸ ԵՎ ՀԱՎԱՍՏԱԳՐԵՐԻ ԿԱՐԳԵՐԸ | | | | | | | | | | | |
| 1 | 2 | 3 | 1 | 2 | 1 | 2 | 3 | 1 | 2 | 1 | 2 |
| ԼԻՑԵՆԶԻԱՆԵՐԻ ԾԱԾԿԱԳՐԵՐԸ | | | | | | | | | | | |
| 01 | | | 02 | | 03 | | | 04 | | 05 | |
| ԼԻՑԵՆԶԻԱՅԻ ԱՆԲԱԺԱՆԵԼԻ ՄԱՍ ԿԱԶՄՈՂ ՆԵՐԴԻՐՆԵՐԻ ՏԵՍԱԿՆԵՐԸ | | | | | | | | | | | |
| 01. |  | | | ճարտարապետություն (բացառությամբ պատմամշակութային արժեք ներկայացնող օբյեկտների վերակառուցման և վերականգնման) | |  | | |  | |  | |
| 02. |  | | | քաղաքաշինություն և տարածական պլանավորում | |  | | |  | |  | |
| 03. |  | | | պատմամշակութային արժեք ներկայացնող օբյեկտների վերակառուցում, վերականգնում | |  | | |  | |  | |
| 04. |  | | | բնակելի, հասարակական և արտադրական կառույցներ | | բնակելի, հասարակական և արտադրական կառույցներ | | | բնակելի, հասարակական և արտադրական կառույցներ | |  | |
| 05. | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) | | | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) | | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) | | | էլեկտրամատակարարում (էլեկտրամատակարարման, էլեկտրալուսավորման ներքին և արտաքին ցանցեր, էլեկտրամատակարարման համակարգեր, ֆոտովոլտային և հողմաէներգետիկ կայաններ) | |  | |
| 06. | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր) | | | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր). | | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարաման և գազամատակարարաման համակարգեր) | | | ջերմագազամատակարարում և օդափոխություն (օդափոխության, ջեռուցման և օդի լավորակման համակարգեր, ջերմամատակարարման և գազամատակարարման համակարգեր) | |  | |
| 07. | հիդրոտեխնիկական կառուցվածքներ (հիդրոտեխնիկական համակարգեր, հիդրոէներգետիկ կառույցներ) | | | հիդրոտեխնիկական կառուցվածքներ (հիդրոտեխնիկական համակարգեր, հիդրոէներգետիկ կառույցներ) | | հիդրոտեխնիկական կառուցվածքներ (հիդրոտեխնիկական համակարգեր, հիդրոէներգետիկ կառույցներ) | | | հիդրոտեխնիկական կառուցվածքներ (հիդրոտեխնիկական համակարգեր, հիդրոէներգետիկ կառույցներ) | |  | |
| 08. | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա) | | | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա) | | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա) | | | ջրամատակարարում և ջրահեռացում (ջրամատակարարման և ջրահեռացման ներքին և արտաքին ցանցեր, հիդրոմելորացիա). | |  | |
| 09. | տրանսպորտային ուղիներ (ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, թունելներ, ուղեանցներ, էստակադաներ, հենապատեր և այլն) | | | տրանսպորտային ուղիներ (ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, թունելներ, ուղեանցներ, էստակադաներ, հենապատեր և այլն) | | տրանսպորտային ուղիներ (ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, թունելներ, ուղեանցներ, էստակադաներ, հենապատեր և այլն) | | | տրանսպորտային ուղիներ (ավտոմոբիլային ճանապարհներ, երկաթուղային գծեր և օդանավակայաններ, արհեստական կառուցվածքներ՝ կամուրջներ, թունելներ, ուղեանցներ, էստակադաներ, հենապատեր և այլն) | |  | |
| 10. | կապի համակարգեր (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) | | | կապի համակարգեր (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) | | կապի համակարգեր (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) | | | կապի համակարգեր (հեռահաղորդակցության և ազդանշանային համակարգեր, հաղորդակներ, ընդունիչներ, անտենաներ, ուժեղարարներ) | |  | |
| 11. |  | | | ինժեներաերկրաբանական հետախուզում | |  | | |  | | ինժեներաերկրաբանական հետախուզում | |
| 12. |  | | |  | |  | | |  | | Շինարարության գեոդեզիա | |
| 13. |  | | |  | |  | | |  | | շենքերի և շինությունների տեխնիկական վիճակի հետազննություն և անձնագրավորում | |

8. Մասնագետի մասնագիտական որակավորում ունենալու փաստը հաստատվում է 2-րդ հավելվածով սահմանված կարգով տրված համապատասխան հավաստագրով:

9. Կազմակերպությունում մասնագետները ներգրավված են համարվում, եթե այն ամրագրված է տվյալ մասնագետի վերաբերյալ ՀՀ պետական եկամուտների կոմիտեի կողմից տրամադրված անհատական հաշվի քաղվածքում, իսկ կազմակերպությունում մեքենաների, մեխանիզմների ներգրավվածությունը հիմնավորվում է համապատասխան տեխնիկական անձնագրի կամ սեփականության վկայականի, հաշվառման վկայագրի կամ վարձակալության պայմանագրի առկայությամբ:

**2. ԼԻՑԵՆԶԻԱ ԵՎ ՀԱՄԱՊԱՏԱՍԽԱՆ ՆԵՐԴԻՐ ՍՏԱՆԱԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԸ**

 10. Հայտատուն լիցենզիա ստանալու համար լիցենզավորող մարմին ներկայացնում է հետևյալ անհրաժեշտ փաստաթղթերը՝

1. լիցենզիա ստանալու մասին հայտ` համաձայն N 1-1 ձևի, նշելով հարկ վճարողի հաշվառման համարը, իրավաբանական անձի անվանումը և կազմակերպաիրավական ձևը, պետական գրանցման համարը, գտնվելու վայրը, հեռախոսահամարները, էլեկտրոնային հասցեն, 1-ին դասի լիցենզիաների դեպքում նաև պաշտոնական կայքի անվանումը, հայցվող լիցենզիայի գործունեության դասային աստիճանը, տեսակը և ենթատեսակը որով հայտատուն մտադիր է գործունեություն իրականացնել, կազմակերպությունում ներգրավված, 2-րդ հավելվածով սահմանված կարգով հավաստագրված առնվազն մեկ մասնագետի վերաբերյալ տեղեկություններ (անուն ազգանուն, հանրային ծառայության համարանիշ, հավաստագրի սերիա, համար և կարգը),
2. կազմակերպությունում ներգրավված հավաստագրված մասնագետի վերաբերյալ ՀՀ պետական եկամուտների կոմիտեի կողմից տրամադրված անհատական հաշվի քաղվածք,
3. ըստ քաղաքաշինության գործունեության տեսակների և ենթատեսակների սույն հավելվածի 11-15-րդ կետերով սահմանված կազմակերպություններում ներգրավված ինժեներատեխնիկական կազմի յուրաքանչյուր մասնագետի վերաբերյալ ՀՀ պետական եկամուտների կոմիտեի կողմից տրամադրված անհատական հաշվի քաղվածք և բարձրագույն կրթությունը հավաստող փաստաթուղթ (դիպլոմ, վկայական և այլն),
4. շինարարության իրականացման գործունեության դեպքում սույն հավելվածի 13-րդ կետով սահմանված կազմակերպությունում ներգրավված բանվորական կազմի յուրաքանչյուր անձի վերաբերյալ ՀՀ պետական եկամուտների կոմիտեի կողմից տրամադրված անհատական հաշվի քաղվածք,
5. ըստ քաղաքաշինության գործունեության տեսակների և ենթատեսակների սույն հավելվածի 13-15-րդ կետերով սահմանված մեքենաների, մեխանիզմների և տեխնիկական միջոցների, սարքավորումների սեփականության կամ օգտագործման իրավունքը հաստատող փաստաթղթեր (տեխնիկական անձնագրի, վարձակալության պայմանագրի, սեփականության վկայականի և այլ հիմնավորող փաստաթղթերի պատճեներ),
6. 1-ին դասի լիցենզիա ստանալու դեպքում հայտը ներկայացնելուն նախորդող հինգ տարիների ընթացքում հայցվող քաղաքաշինական գործունեության տեսակին և ենթատեսակին համապատասխան 2-րդ դասի քաղաքաշինական գործունեության օբյեկտում առնվազն երեք աշխատանքների (ծառայությունների) պայմանագրի (ներառյալ համաձայնագրի) պատշաճ կատարման (շտկումներ, թերություններ, ժամկետների երկարաձգումներ, տույժերի և տուգանքների գանձումների բացակայություն) վերաբերյալ իրավահաստատող փաստաթղթերի (հանձնման-ընդունման արձանագրություն կամ ավարտական ակտ կամ ծածկված աշխատանքների ակտեր և կատարողական ակտեր և այլն) բնօրինակներից արտատպված պատճենները, որտեղ հայտատուն հանդես է եկել որպես գլխավոր կապալառու,
7. Նախագծի կազմման կամ շինարարության իրականացման գործունեության դեպքում հայտը ներկայացնելուն նախորդող հինգ տարիների ընթացքում հայցվող քաղաքաշինական գործունեության տեսակին և ենթատեսակին համապատասխան 3-րդ դասի քաղաքաշինական գործունեության օբյեկտում առնվազն երեք աշխատանքների (ծառայությունների) պայմանագրի (ներառյալ համաձայնագրի) պատշաճ կատարման (շտկումներ, թերություններ, ժամկետների երկարաձգումներ, տույժերի և տուգանքների գանձումների բացակայություն) վերաբերյալ իրավահաստատող փաստաթղթերի (հանձնման-ընդունման արձանագրություն կամ ավարտական ակտ կամ ծածկված աշխատանքների ակտեր և կատարողական ակտեր և այլն) բնօրինակներից արտատպված պատճենները, որտեղ հայտատուն հանդես է եկել որպես գլխավոր կապալառու,
8. Վերջին հինգ տարիների ընթացքում Հայաստանի Հանրապետության պետական բյուջե վճարված եկամտային հարկի և Հայաստանի Հանրապետության պետական եկամուտների կոմիտե ներկայացված ու վերջինիս կողմից ընդունված հաշվետվություններով սահմանված պետական բյուջե վճարված եկամտային հարկի և համախառն եկամտի հանրագումարի չափի մասին տեղեկատվություն,
9. հայտատուն կարող է ներկայացնել լրացուցիչ այլ փաստաթղթեր, տեղեկություններ և նյութեր:

**3. ԸՍՏ ՔԱՂԱՔԱՇԻՆՈՒԹՅԱՆ ԳՈՐԾՈՒՆԵՈՒԹՅԱՆ ՏԵՍԱԿՆԵՐԻ ԵՎ ԵՆԹԱՏԵՍԱԿՆԵՐԻ ԼԻՑԵՆԶԻԱՅԻ ԵՎ ՀԱՄԱՊԱՏԱՍԽԱՆ ՆԵՐԴԻՐԻ ՏՐՄԱՆ ՀԱՄԱՐ ԱՆՀՐԱԺԵՇՏ ՄԱՍՆԱԳԵՏՆԵՐԻ ԵՎ ՄԵՔԵՆԱ-ՄԵԽԱՆԻԶՄՆԵՐԻ ԿԱԶՄԻՆ ԵՎ ՔԱՆԱԿԻՆ,** **ՆԱԽԿԻՆՈՒՄ ԿԱՏԱՐՎԱԾ ԱՇԽԱՏԱՆՔՆԵՐԻՆ ԿԱՄ ԾԱՌԱՅՈՒԹՅՈՒՆՆԵՐԻՆ ՆԵՐԿԱՅԱՑՎԱԾ ՆՎԱԶԱԳՈՒՅՆ ՊԱՀԱՆՋՆԵՐ**

11. քաղաքաշինական փաստաթղթերի կազմում՝ բացառությամբ կոնստրուկտորական և ճարտարապետական մասերի (ծածկագիր N01) քաղաքաշինության գործունեության տեսակի  լիցենզիայի և ներդիրի տրման համար միաժամանակ կազմակերպությունում ներգրավված ինժեներատեխնիկական անձնակազմիններկայացվող նվազագույն պահանջների աղյուսակ.

|  |  |  |  |
| --- | --- | --- | --- |
| Ներդիրների  ծածկագրերը | 1-ին դաս | 2-րդ դաս | 3-րդ դաս |
| ԻՏԱ | ԻՏԱ | ԻՏԱ |
| 05 | 3 | 2 | 1 |
| 06 | 3 | 2 | 1 |
| 07 | 3 | 2 | 1 |
| 08 | 3 | 2 | 1 |
| 09 | 3 | 2 | 1 |
| 10 | 2 | 1 | 1 |

12. քաղաքաշինական փաստաթղթերի փորձաքննություն (ծածկագիր N02) քաղաքաշինության գործունեության տեսակի լիցենզիայի դասակարգման և համապատասխան ներդիրի տրման համար միաժամանակ կազմակերպությունում ներգրավված ինժեներատեխնիկական անձնակազմին ներկայացվող նվազագույն պահանջների աղյուսակ.

|  |  |  |
| --- | --- | --- |
| Ներդիրների  ծածկագրերը | 1-ին դաս | 2-րդ դաս |
| ԻՏԱ | ԻՏԱ |
| 01 | 2 | 1 |
| 02 | 2 | 1 |
| 03 | 1 | 1 |
| 04 | 2 | 1 |
| 05 | 2 | 1 |
| 06 | 2 | 1 |
| 07 | 2 | 1 |
| 08 | 2 | 1 |
| 09 | 2 | 1 |
| 10 | 1 | 1 |
| 11 | 1 | 1 |

13. շինարարության իրականացում (ծածկագիր N03) քաղաքաշինության գործունեության տեսակի լիցենզիայի դասակարգման և համապատասխան ներդիրի տրման համար միաժամանակ կազմակերպությունում ներգրավված ինժեներատեխնիկական, բանվորական անձնակազմին և մեքենա-մեխանիզմներին ներկայացվող նվազագույն պահանջների աղյուսակ.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ներդիրների  ծածկագրերը | 1-ին դաս | | | 2-րդ դաս | | | 3-րդ դաս | | |
| ԻՏԱ | Բանվոր | Մեքենա- մեխանիզմ | ԻՏԱ | Բանվոր | Մեքենա- մեխանիզմ | ԻՏԱ | Բանվոր | Մեքենա, մեխանիզմ |
| 04 | 5 | 15 | 3 | 4 | 10 | 2 | 2 | 3 | - |
| 05 | 3 | 5 | 2 | 2 | 3 | 1 | 2 | 2 | - |
| 06 | 3 | 5 | 2 | 2 | 3 | 1 | 2 | 2 | - |
| 07 | 3 | 7 | 3 | 2 | 5 | 1 | 2 | 2 | - |
| 08 | 3 | 5 | 2 | 2 | 3 | 1 | 2 | 2 | - |
| 09 | 3 | 15 | 3 | 2 | 10 | 1 | 2 | 2 | - |
| 10 | 2 | 5 | 1 | 1 | 5 | 1 | 1 | 2 | - |

14. շինարարության որակի տեխնիկական հսկողություն (ծածկագիր N04) քաղաքաշինության գործունեության տեսակի լիցենզիայի դասակարգման և համապատասխան ներդիրի տրման համար միաժամանակ կազմակերպությունում ներգրավված ինժեներատեխնիկական անձնակազմին և մեքենաներին, մեխանիզմներին ներկայացվող նվազագույն պահանջների աղյուսակ.

|  |  |  |  |
| --- | --- | --- | --- |
| Ներդիրների  ծածկագրերը | 1-ին դաս | 2-րդ դաս | Յուրաքանչյուր ներդիրին համապատասխան պահանջվող մեքենա, մեխանիզմ |
| ԻՏԱ | ԻՏԱ |
| 04 | 3 | 1 | շինարարական նյութերի նմուշարկման, պահպանման, ֆիզիկամեխանիկական բնութագրերի որոշման և նախագծով սահմանված չափորոշիչներին համապատասխանության որոշման համար անհրաժեշտ տեխնիկական միջոցներով, սարքավորումներ և լաբորատորիա |
| 05 | 2 | 1 |
| 06 | 2 | 1 |
| 07 | 2 | 1 |
| 08 | 2 | 1 |
| 09 | 2 | 1 |
| 10 | 1 | 1 |

15. քաղաքաշինական գործունեության օբյեկտների հետախուզման և հետազննման ծառայություններ (ծածկագիր N05) քաղաքաշինության գործունեության տեսակի լիցենզիայի դասակարգման և համապատասխան ներդիրի տրման համար միաժամանակ կազմակերպությունում ներգրավված ինժեներատեխնիկական անձնակազմին, մեքենաներին և մեխանիզմներին ներկայացվող նվազագույն պահանջների աղյուսակ.

|  |  |  |  |
| --- | --- | --- | --- |
| Ներդիրների  ծածկագրերը | 1-ին դաս | 2-րդ դաս | Յուրաքանչյուր ներդիրին համապատասխան պահանջվող մեքենա, մեխանիզմ և տեխնիկական միջոցներ, սարքավորումներ |
| ԻՏԱ | ԻՏԱ |
| 11 | 1 | 1 | հորատող տեխնիկա, երկրաֆիզիկական ուսումնասիրությունների և սեյսմիկ պարամետրերի (չափանիշների) որոշման, գրունտների գեոտեխնիկական հատկությունների որոշման համար անհրաժեշտ լաբորատորիա |
| 12 | 1 | 1 | գեոդեզիական սարքավորումներ |
| 13 | 1 | 1 | շինարարական նյութերի, շինվածքների, կոնստրուկցիաների ֆիզիկամեխանիկական բնութագրերի որոշման համար համապատասխան տեխնիկական միջոցներ, սարքավորումներ և լաբորատորիա |

**4. ԼԻՑԵՆԶԻԱՅԻ ԵՎ (ԿԱՄ) ՆԵՐԴԻՐԻ ՏՐՄԱՆ ԸՆԹԱՑԱԿԱՐԳԸ**

 16. Լիցենզիա ստանալու համար օրենքով և սույն կարգով նախատեսված անհրաժեշտ փաստաթղթերը, հայտատուն ներկայացնում է.

1) էլեկտրոնային համակարգի միջոցով՝ ընդ որում, համակարգը հնարավորություն է տալիս ինքնաշխատ եղանակով ստուգել ներկայացված փաստաթղթերը՝ բացառելով սխալ տեղեկատվության ներակայացումը,

2) թղթային տարբերակով ներկայացված հայտերը և կից փաստաթղթերը ներբեռնվում են համակարգ լիազոր մարմնի կողմից,

3) թղթային տարբերակով հայտ ներկայացնելու դեպքում օրենքով և սույն կարգով նախատեսված անհրաժեշտ փաստաթղթերը ներկայացվում են ողջ ծավալով,

17. 4-րդ հավելվածով սահմանված դիմումների և հայտերի ձևաթղթերով նախատեսված՝ օրենքով սահմանված կարգով անձնական տվյալների մշակման, ինչպես նաև դիմումի մեջ և կից փաստաթղթերում առկա տեղեկությունների ստուգման համար հայտատուի համաձայնության դեպքում պետական և համայնքային մարմիններից սույն կարգով սահմանված հայտին կից պահանջվող փաստաթղթերը չեն ներկայացվում:

18. Լիցենզավորող մարմինը կարող է ստուգել հայտատուի կողմից էլեկտրոնային եղանակով ներկայացրած տվյալների իսկությունը` օգտագործելով պաշտոնական աղբյուրներից ստացված տվյալներ կամ դրա մասին ստանալով պետական և համայնքային մարմիններից գրավոր տեղեկատվություն: Լիցենզավորող մարմնի կողմից նման հարցում ուղարկվելու դեպքում համապատասխան պետական և տեղական ինքնակառավարման մարմինները հարցումը ստանալու օրվան հաջորդող երեք աշխատանքային օրվա ընթացքում տրամադրում են գրավոր տեղեկատվություն:

19. Լիցենզավորող մարմինը Հայաստանի Հանրապետության պետական եկամուտների կոմիտեից հարցման միջոցով ստանում է հայտատուի կողմից Հայաստանի Հանրապետության պետական բյուջե վճարված եկամտային հարկի, համախառն եկամտի հանրագումարի չափերի և ներգրավված մասնագետի (ների) անհատական հաշվի քաղվածքի և գրանցամատյաններում առկա այլ տվյալների մասին տեղեկատվություններ: Հայաստանի Հանրապետության պետական եկամուտների կոմիտեն տեղեկատվությունը տրամադրում է հարցումը ստանալուն հաջորդող երեք աշխատանքային օրվա ընթացքում:

20. Պետական և համայնքային մարմիններից անհրաժեշտ տեղեկատվությունները կարող են փոխանցվել առցանց եղանակով (առկայության դեպքում):

21. Ծառայության մատուցման համար օրենքով սահմանված պետական տուրքը հայտատուն պարտավոր է վճարել ոչ ուշ, քան հայտը բավարարելու վերաբերյալ հետատդարձ կապի միջոցով ծանուցումը ստանալուց հետո հինգ աշխատանքային օրվա ընթացքում:

22. Լիցենզավորող մարմինը լիցենզիա և համապատասխան ներդիր տալու, լիցենզիայի և (կամ) ներդիրի գործողությունը կասեցնելու կամ դադարեցնելու մասին եզրակացություններ տալու նպատակով ստեղծում է լիցենզավորող հանձնաժողով, որի կանոնադրությունը և անհատական կազմը հաստատում է լիցենզավորող մարմինը:

23. Լիցենզավորող մարմինը լիցենզիան և համապատասխան ներդիրը տրամադրում է լիցենզավորող հանձնաժողովի եզրակացության հիման վրա՝ Հայաստանի Հանրապետության պաշտոնական փաստաթղթերի վավերականության ստուգման միասնական համակարգի կայքում նոր լիցենզիայի և համապատասխան ներդիրի հսկիչ համար տրամադրելու միջոցով:

24. Լիցենզավորող հանձնաժողովը լիցենզիա տալու մասին հայտը քննարկում է «Լիցենզավորման մասին» օրենքով սահմանված կարգով:

25. Լիցենզիա ստանալու մասին հայտը մերժվում է «Լիցենզավորման մասին» օրենքով նախատեսված հիմքերի առկայության դեպքում՝ սահմանված կարգով:

26. Սույն հավելվածի 18-րդ կետով նախատեսված ստուգման արդյեունքում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) հայտնաբերման դեպքում ծանուցում է ուղարկվում հայտատուին 5 աշխատանքային օրվա ընթացքում նշված անհամապատասխանությունները շտկելու համար:

27. Սույն հավելվածի 26-րդ կետով սահմանված հիմքերով լիցենզիա ստանալու հայտը մերժվում է, եթե այդ մասին հետադարձ կապի միջոցներով նախազգուշացումը լիցենզավորող մարմնի կողմից ուղարկվելու օրվան հաջորդող 5 աշխատանքային օրվա ընթացքում հայտատուն չի վերացնում հայտում կամ կից փաստաթղթերում առկա ոչ էական թերությունները կամ չի ներկայացնում անհրաժեշտ փաստաթղթեր կամ նյութեր:

28. Սույն կարգով սահմանված լիցենզիայի դասակարգման և (կամ) ներդիրի տրամադրման մասին հայտը բավարարվում կամ մերժվում է լիցենզավորող մարմնի որոշմամբ:

29. Լիցենզիաները և ներդիրները տրվում են էլեկտրոնային եղանակով (էլեկտրոնային համակարգի կիրառմամբ)` 5 տարի ժամկետով, հայերեն լեզվով: Պահանջի առկայության դեպքում կարող են տրամադրվել նաև Լիցենզիայի կամ ներդիրի թղթային տարբերակները:

30. Լիցենզիայի և ներդիրի վավերականության ստուգումն ու էլեկտրոնային բնօրինակի ներբեռնումը հնարավոր է իրականացնել Հայաստանի Հանրապետության պաշտոնական փաստաթղթերի վավերականության ստուգման միասնական համակարգի կայքում մուտքագրելով հսկիչ համարը կամ սկանավորելով արագ արձագանքման ծածկագիրը (QR Code)։

31. Լիցենզավորված անձն իրավունք ունի միայն գործունեություն իրականացնելու լիցենզիային կից տրամադրված քաղաքաշինական գործունեության ենթատեսակին համապատասխան:

**5. ԼԻՑԵՆԶԻԱՅԻ ԿԱՄ ԿԻՑ ՏՐԱՄԱԴՐՎՈՂ ՆԵՐԴԻՐԻ ՎԵՐԱՁԵՎԱԿԵՐՊՄԱՆ ԸՆԹԱՑԱԿԱՐԳԸ**

32. Լիցենզիան և ներդիրը վերաձևակերպվում, լիցենզիայի գործողությունը կասեցվում կամ դադարեցվում է «Լիցենզավորման մասին» Հայաստանի Հանրապետության օրենքով նախատեսված հիմքերով ու կարգով:

 33. Լիցենզիան և համապատասխան ներդիրը վերաձևակերպվում է, եթե.

1) փոփոխվել է լիցենզավորված քաղաքաշինության սուբյեկտի անվանումը կամ գտնվելու վայրը կամ տեղի է ունեցել վերակազմակերպում,

2) փոփոխվել է պատասխանատու մասնագետի անձնագրի կամ հավաստագրի տվյալները,

3) պատասխանատու մասնագետների ցանկում տեղի է ունեցել փոփոխություն (ընդգրկվել է նոր հավաստագրված մասնագետ կամ դուրս է եկել):

34. «Լիցենզավորման մասին» օրենքի 32-րդ հոդվածով և սույն հավելվածի 33-րդ կետով սահմանված ցանկացած դեպքում լիցենզավորված անձը, մինչև այդ փոփոխությունները կատարելը, լիցենզավորող մարմին է ներկայացնում լիցենզիայի և (կամ) ներդիրի վերաձևակերպման մասին հայտ` համաձայն N 1-3 ձևի: Հայտին կից ներկայացվում են վերաձևակերպման համար հիմք հանդիսացող փաստաթուղթը:

35. Լիցենզավորող մարմինը սույն կարգի 18-րդ կետի համաձայն ստացած հայտը և կից փաստաթղթերն ստանալուց հետո 5 աշխատանքային օրվա ընթացքում, էլեկտրոնային եղանակով, հայտատուին է տրամադրում պատասխանատու անձանց վերաձևակերպված լիցենզիայի ներդիրը (ներդիրները):

36.«Լիցենզավորման մասին» օրենքի 29-րդ հոդվածի 4-րդ մասով սահմանված ժամկետը չի հաշվարկվում սույն հավելվածի 35-րդ կետով սահմանված ժամկետի մեջ:

37. Սույն հավելվածի 34-րդ կետի համաձայն ներկայացված հայտը մերժվում է, եթե հայտին կից ներկայացված փաստաթղթերը չեն համապատասխանում «Լիցենզավորման մասին» օրենքով և սույն կարգով սահմանված պայմաններին և պահանջներին:

38. Սույն կարգով սահմանված լիցենզիայի կամ ներդիրի վերաձևակերպման մասին հայտը մերժվում է լիցենզավորող մարմնի որոշմամբ:

**6. ԼԻՑԵՆԶԻԱՅԻ ԳՈՐԾՈՂՈՒԹՅԱՆ ԺԱՄԿԵՏԻ ԵՐԿԱՐԱՁԳՈՒՄԸ**

39. Լիցենզավորված անձը լիցենզիայի գործողության ժամկետի ավարտից ոչ շուտ, քան 3 ամիս առաջ լիցենզիայի ժամկետը երկարաձգելու հայտ (Ձև 1-3) է ներկայացնում լիցենզավորող մարմին:

40. Լիցենզիայի գործողության ժամկետը երկարաձգվում է նախկինում տրված լիցենզիայի գործողության ժամկետի չափով, եթե օրենքով այլ բան նախատեսված չէ:

41. Լիցենզիայի գործողության ժամկետի երկարաձգման հայտում պետք է նշվի հայցվող ժամանակը:

42. Լիցենզիայի գործողության ժամկետը երկարաձգվում է լիցենզավորված անձի կողմից հայտը և անհրաժեշտ փաստաթղթերը ներկայացնելու օրվան հաջորդող հինգօրյա ժամկետում:

43. Լիցենզիայի գործողության ժամկետի երկարաձգման հայտերի վերաբերյալ որոշումները կայացվում են առանց լիցենզավորող հանձնաժողովի որոշման: Սակայն նշված հայտի մերժման հիմքի առկայության դեպքում կամ հայտատուի պահանջով պետք է իրականացվի հայտի քննարկում՝ լսումների կարգով, բացառությամբ պետական տուրքը չվճարելու հիմքով «Լիցենզավորման մասին» օրենքի 23.1-ին հոդվածի 4-րդ մասով նախատեսված մերժման դեպքի:

44. Լիցենզիայի գործողության ժամկետի երկարաձգման հայտը ներկայացվում է թղթային կամ էլեկտրոնային համակարգի միջոցով:

45. Լիցենզիայի գործողության ժամկետի երկարաձգման մասին հայտի մերժումը իրականացվում է «Լիցենզավորման մասին» օրենքի 31-րդ հոդվածին համապատասխան:

46. Երկարաձգված լիցենզիան և ներդիրը տրվում են էլեկտրոնային եղանակով (էլեկտրոնային համակարգի կիրառմամբ)` 5 տարի ժամկետով, հայերեն լեզվով: Պահանջի առկայության դեպքում կարող են տրամադրվել նաև երկարաձգված լիցենզիայի և (կամ) ներդիրի թղթային տարբերակները:

47. Լիցենզիայի և ներդիրի վավերականության ստուգումն ու էլեկտրոնային բնօրինակի ներբեռնումը հնարավոր է իրականացնել Հայաստանի Հանրապետության պաշտոնական փաստաթղթերի վավերականության ստուգման միասնական համակարգի կայքում մուտքագրելով հսկիչ համարը կամ սկանավորելով արագ արձագանքման ծածկագիրը (QR Code)։

48. Հավաստագրերի հսկիչ համարը կորցնելու դեպքում այն տրամադրվում է դիմումն ստանալուց հետո` 3 աշխատանքային օրվա ընթացքում՝ անվճար:

|  |  |
| --- | --- |
| **Հայաստանի Հանրապետության վարչապետի աշխատակազմի ղեկավար** | **Ա. Հարությունյան** |