**Հավելված N 2**

**Կառավարության 2023 թվականի**

**----- --ի N ---Ն որոշման**

**ԿԱՐԳ**

**ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԶԱՐԳԱՑՄԱՆ ՀԱՎԱՍՏԱԳՐՄԱՆ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են քաղաքաշինության բնագավառում մասնագետների (այսուհետ` մասնագետ) շարունակական մասնագիտական զարգացման (այսուհետ՝ ՇՄԶ) կրեդիտների շնորհման, հավաստագրման հետ կապված հարաբերությունները:
2. Մասնագետների կրեդիտների շնորհումը և հավաստագրումն իրականացնում է Հայաստանի Հանրապետության քաղաքաշինության բնագավառի պետական լիազորված մարմինը (այսուհետ` լիազոր մարմին) իր կողմից ստեղծված որակավորման հանձնաժողովի (այսուհետ` որակավորման հանձնաժողով) կողմից Հայաստանի Հանրապետության օրենսդրությանը համապատասխանության վերաբերյալ տրված եզրակացության հիման վրա, որը կրում է խորհրդատվական բնույթ:
3. Որակավորման հանձնաժողովի եզրակացությունները տրվում են որակավորման հանձնաժողովի կանոնադրությամբ նախատեսված կարգով:
4. Յուրաքանչյուր մասնագիտության գծով ՇՄԶ կրեդիտները շնորհվում են «Քաղաքաշինության մասին» օրենքի 10.1-ին հոդվածի 3-րդ մասի 31-րդ կետով սահմանված ՀՀ քաղաքաշինության բնագավառի պետական կառավարման մարմնի կողմից հաստատված չափորոշիչներին համապատասխան:
5. Հավաստագիր տրամադրվում է`

1) «Քաղաքաշինության մասին» օրենքի 21-րդ հոդվածով սահմանված քաղաքաշինության գործունեության տեսակին և ենթատեսակին համապատասխան հավաստագրման ենթակա մասնագիտությամբ (տես՝ սույն կարգի 6-րդ կետ) գործունեություն իրականացնելու հավակնություն ունեցող մասնագետին, որն ունի Հայաստանի Հանրապետությունում բակալավրի որակավորման աստիճան, մագիստրոսի կամ դիպլոմավորված մասնագետի բարձրագույն կրթության որակավորման աստիճան կամ օտարերկրյա պետությունում համապատասխան աստիճան՝ որի ճանաչումն ու համարժեքության հաստատումը Հայաստանի Հանրապետությունում իրականացվել է օրենքով սահմանված կարգով.

2) եթե մասնագետը ապահովել է «Քաղաքաշինության մասին» օրենքի 11.4-րդ հոդվածի 3-5-րդ կամ 11.1-ին հոդվածի 6-8-րդ մասերով սահմանված պահանջները.

3) 1-ին, 2-րդ և 3-րդ կարգի մասնագետներին՝ քաղաքաշինության բնագավառում մասնագիտական գործունեությունը շարունակելու համար.

4) դատական կարգով չի ճանաչվել անգործունակ կամ սահմանափակ գործունակ.

5) «Քաղաքաշինության մասին» օրենքի 11.9-րդ հոդվածի 4-րդ մասով սահմանված մասնագետի ՇՄԶ հավաստագրի դադարեցման մեկ տարին լրանալուց հետո:

6. Քաղաքաշինության բնագավառում օրենքով սահմանված լիցենզավորման ենթակա գործունեության տեսակներին և ենթատեսակներին համապատասխան ՇՄԶ հավաստագրման ենթակա մասնագիտությունների դասակարգման աղյուսակ

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ** | Ներդիրների ծածկագրերը | **քաղաքաշինական փաստաթղթերի կազմում՝ բացառությամբ կոնստրուկտորական և ճարտարապետական մասերի** | | | **քաղաքաշինական փաստաթղթերի փորձաքննություն** | | **շինարարության իրականացում** | | | **շինարարության որակի տեխնիկական հսկողություն** | | **քաղաքաշինական գործունեության օբյեկտների հետախուզման և հետազննման ծառայությունների մատուցում** | |
| մասնագետների կարգերը և լիցենզիաների դասերը | | | | | | | | | | | |
| 1 | 2 | 3 | 1 | 2 | 1 | 2 | 3 | 1 | 2 | 1 | 2 |
| լիցենզիաների ծածկագրերը | | | | | | | | | | | |
| 01 | | | 02 | | 03 | | | 04 | | 05 | |
| **ՇՄԶ ՀԱՎԱՍՏԱԳՐՄԱՆ ԵՆԹԱԿԱ ՄԱՍՆԱԳԻՏՈՒԹՅՈՒՆՆԵՐԸ** | 01 | - | | | Ճարտարապետ փորձագետ | | - | | | - | | - | |
| 02 | - | | | Ճարտարապետ-քաղաքաշինարար փորձագետ | | - | | | - | | - | |
| 03 | - | | | Վերականգնող ճարտարապետ փորձագետ | | - | | | - | | - | |
| 04 | - | | | Բնակելի, հասարակական և արտադրական կառույցների ճարտարագետ փորձագետ | | Բնակելի, հասարակական և արտադրական կառույցների ճարտարագետ շինարար | | | Բնակելի, հասարակական և արտադրական կառույցների ճարտարագետ տեխնիկական հսկիչ | | - | |
| 05 | Էեկտրաէներգետիկ ճարտարագետ նախագծող | | | Էլեկտրաէներգետիկ ճարտարագետ փորձագետ | | Էլեկտրաէներգետիկ ճարտարագետ շինարար | | | Էլեկտրաէներգետիկ ճարտարագետ տեխնիկական հսկիչ | | - | |
| 06 | Ջերմագազամատակարարման և օդափոխության ճարտարագետ նախագծող | | | Ջերմագազամատակարարման և օդափոխության Ճարտարագետ փորձագետ | | Ջերմագազամատակարարման և օդափոխության ճարտարագետ շինարար | | | Ջերմագազամատակարարման և օդափոխության ճարտարագետ տեխնիկական հսկիչ | | - | |
| 07 | Հիդրոտեխնիկական կառույցների ճարտարագետ նախագծող | | | Հիդրոտեխնիկական կառույցների ճարտարագետ փորձագետ | | Հիդրոտեխնիկական կառույցների ճարտարագետ շինարար | | | Հիդրոտեխնիկական կառույցների ճարտարագետ տեխնիկական հսկիչ | | - | |
| 08 | Ջրամատակարարման և ջրահեռացման ճարտարագետ նախագծող | | | Ջրամատակարարման և ջրահեռացման ճարտարագետ փորձագետ | | Ջրամատակարարման և ջրահեռացման ճարտարագետ շինարար | | | Ջրամատակարարման և ջրահեռացման ճարտարագետ տեխնիկական հսկիչ | | - | |
| 09 | Տրանսպորտային ուղիների և կառույցների ճարտարագետ նախագծող | | | Տրանսպորտային ուղիների և կառույցների ճարտարագետ փորձագետ | | Տրանսպորտային ուղիների և կառույցների ճարտարագետ շինարար | | | Տրանսպորտային ուղիների և կառույցների ճարտարագետ տեխնիկական հսկիչ | | - | |
| 10 | Կապի համակարգերի ճարտարագետ նախագծող | | | Կապի համակարգերի ճարտարագետ փորձագետ | | Կապի համակարգերի ճարտարագետ շինարար | | | Կապի համակարգերի Ճարտարագետ տեխնիկական հսկիչ | | - | |
| 11 | - | | | Ինժեներ-երկրաբան փորձագետ | | - | | | - | | Ինժեներ-երկրաբան հետախուզող | |
| 12 | - | | | - | | - | | | - | | Գեոդեզիստ ճարտարագետ | |
| 13 | - | | | - | | - | | | - | | Հետազննության և անձնագրավորման ճարտարագետ | |

7. Մասնագետը կրեդիտների գրանցման կամ հավաստագիր ստանալու համար 4-րդ հավելվածով սահմանված 2-1-ից 2-4-րդ ձևաթղթերին համապատասխան (այսուհետ՝ հայտատու)՝ լրացված հայտերը և կից փաստաթղթերը լիազոր մարմին է ներկայացնում էլեկտրոնային եղանակով (էլեկտրոնային հասցեն` info@minurban.am կամ առցանց եղանակով):

8. Ներկայացված հայտը և կից փաստաթղթերի ամբողջականությունը լիազոր մարմինն ուսումնասիրում է դրանք ստանալուց հետո` հնգօրյա ժամկետում:

9. Ներկայացված հայտի և կից փաստաթղթերի ստուգման արդյեունքում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) հայտնաբերման դեպքում, հետադարձ կապի միջոցով, ծանուցում է ուղարկվում հայտատուին 5 օրյա ժամկետում նշված անհամապատասխանությունները շտկելու համար: Ընդ որում, սույն կետով սահմանված ժամկետը չի հաշվարկվում սույն կարգի 8-րդ կետով սահմանված ժամկետի մեջ:

10. Սույն կարգի 9-րդ կետով սահմանված ժամկետում ներկայացված փաստաթղթերը չհամալրելու դեպքում հայտը մերժվում է:

11. Որակավորման հերթական նիստում հայտը և կից փաստաթղթերը ընդգրկվելու օրվանից 15-օրյա ժամկետում իրականացնում է համապատասխանության գնահատում, որի արդյունքում տալիս է տվյալ մասնագիտության գծով հայտատուի հավաքած ՇՄԶ կրեդիտների և մասնագիտական գործունեության իրականացման փաստը հավաստող փաստաթղթերը Հայաստանի Հանրապետության օրենսդրությանը համապատասխանելու կամ «Քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված մասնագետների դեպքում հայտում նշված մասնագիտության համապատասխանության վերաբերյալ մասնագիտական դրական կամ բացասական եզրակացություն:

1. **ՇԱՐՈՒՆԱԿԱԿԱՆ ՄԱՍՆԱԳԻՏԱԿԱՆ ԶԱՐԳԱՑՄԱՆ ԿՐԵԴԻՏՆԵՐԻ ԳՐԱՆՑՄԱՆ ԵՎ ՀԱՎԱՍՏԱԳԻՐ ՍՏԱՆԱԼՈՒ ՀԱՄԱՐ ԴԻՄԵԼԸ**

12. ՇՄԶ կրեդիտների գրանցման կամ հավաստագրման կազմակերպման և իրականացման գործընթացը բաղկացած է հետևյալ փուլերից.

1) հայտի և կից փաստաթղթերի ներկայացում.

2) հայտի և կից փաստաթղթերի ամբողջականության ուսումնասիրում՝ համապատասխան ստորաբաժանման կողմից,

3) որակավորման հանձնաժողովի կողմից Հայաստանի Հանրապետության օրենսդրության համապատասխանության գնահատում (այսուհետ` համապատասխանության գնահատում).

4) լիազոր մարմնի կողմից հայտի բավարարում կամ մերժում.

5) հավաստագրի տրամադրում և գրանցամատյանում գրանցում:

13. 4-րդ հավելվածով սահմանված դիմումների և հայտերի ձևաթղթերով նախատեսված՝ օրենքով սահմանված կարգով անձնական տվյալների մշակման, ինչպես նաև դիմումի մեջ և կից փաստաթղթերում առկա տեղեկությունների ստուգման համար հայտատուի համաձայնության դեպքում պետական և համայնքային մարմիններից սույն կարգով սահմանված հայտին կից պահանջվող փաստաթղթեր չեն ներկայացվում:

14. Լիազոր մարմինը կարող է ստուգել հայտատուի կողմից էլեկտրոնային եղանակով ներկայացրած տվյալների իսկությունը` օգտագործելով պաշտոնական աղբյուրներից ստացված տվյալներ կամ դրա մասին ստանալով պետական և համայնքային մարմիններից գրավոր տեղեկատվություն: Լիազոր մարմնի կողմից նման հարցում ուղարկվելու դեպքում համապատասխան պետական և տեղական ինքնակառավարման մարմինները հարցումը ստանալու օրվան հաջորդող երեք աշխատանքային օրվա ընթացքում տրամադրում են գրավոր տեղեկատվություն:

15. Լիազոր մարմինը Հայաստանի Հանրապետության պետական եկամուտների կոմիտեից հարցման միջոցով ստանում է հայտատուի վերաբերյալ Հայաստանի Հանրապետության պետական բյուջե վճարված եկամտային հարկի, գործատուի համախառն եկամտի հանրագումարի չափերի, մասնագետների անհատական հաշվի քաղվածքի և գրանցամատյաններում առկա այլ տվյալների մասին տեղեկատվություններ: Հայաստանի Հանրապետության պետական եկամուտների կոմիտեն տեղեկատվությունը տրամադրում է հարցումը ստանալուն հաջորդող երեք աշխատանքային օրվա ընթացքում.

16. Պետական և համայնքային մարմիններից անհրաժեշտ տեղեկատվությունները կարող են փոխանցվել առցանց եղանակով (առկայության դեպքում).

17. Տեսական գիտելիքների և գործնական հմտությունների զարգացում գրանցած անձինք քաղաքաշինության բնագավառում մասնագիտական գործունեություն կարող են իրականացնել բարձրագույն մասնագիտական կրթություն իրականացնող ուսումնական հաստատությունների կողմից «Բարձրագույն և հետբուհական մասնագիտական կրթության մասին» օրենքով նախատեսված ավարտական փաստաթղթի հիման վրա` սույն կարգին համապատասխան մասնագիտական գործունեության իրավունքը մասնագետների գրանցամատյանում գրանցելու և մասնագիտական գործունեություն իրականացնելու հավաստագիր ստանալու դեպքում:

18. Հայտատուն հաջորդ հնգամյա փուլի համար ՇՄԶ կրեդիտների նվազագույն քանակը ապահովելու դեպքում, իսկ «Քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված անձինք սույն կարգի 12-րդ կետով նախատեսված ավարտական փաստաթուղթն ստանալուց հետո, հավաստագիր ստանալու և այդ իրավունքը մասնագետների գրանցամատյանում գրանցելու համար լիազոր մարմին են ներկայացնում հայտ՝ համաձայն Ձև N 2-1:

19. Քաղաքաշինության բնագավառի մասնագետները ՇՄԶ կրեդիտների շնորհման և մասնագետների գրանցամատյանում գրանցվելու համար լիազոր մարմին հայտ են ներկայացնում՝ համաձայն N 2-2, N 2-3, N 2-4 ձևաթղթերի:

20. Սույն կարգի 11-րդ կետի համաձայն` իրականացվում է հայտի և փաստաթղթերի համապատասխանության գնահատում և տրամադրվում է մասնագիտական դրական կամ բացասական եզրակացություն:

21. Մասնագիտական դրական կամ բացասական եզրակացության հիման վրա քաղաքաշինության բնագավառի պետական կառավարման մարմնի ղեկավարի հրամանով 5 օրյա ժամկետում տրամադրում է հավաստագիր կամ հավաստագրի տրամադրումը մերժում է: Սույն կարգով նախատեսված դեպքերում լիցենզավորող մարմինն իր որոշումներն ընդունում է համապատասխան հանձնաժողովի եզրակացության հիման վրա: Սակայն լիցենզավորող մարմինն իրավունք ունի որոշման համար հիմք չընդունել հանձնաժողովի եզրակացությունը: Այս դեպքում նա պարտավոր է իր որոշմամբ հիմնավորել հանձնաժողովի եզրակացությունը չընդունելու պատճառները:

22. ՇՄԶ հավաստագրի տրամադրումը մերժվում է հետևյալ հիմքերով.

1) ներկայացված փաստաթղթերը կեղծ են կամ խեղաթյուրված.

2) քաղաքաշինության բնագավառի համապատասխան բարձրագույն մասնագիտական կրթության ավարտական փաստաթղթերով ներկայացված մասնագիտությունը չի համապատասխանում հայտում նշված հավաստագրման ենթակա մասնագիտությանը («Քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված պահանջների անհամապատասխանության դեպքում).

3) ներկայացված փաստաթղթերի համաձայն չի լրացվել Հայաստանի Հանրապետության օրենսդրությամբ պահանջվող կրեդիտների նվազագույն քանակը.

4) հայտատուն վերջին 5 տարում առնվազն 3 տարի մասնագիտական գործունեություն չի իրականացրել և այն լրացնելու նպատակով չի անցել թեստավորում.

5) տեսական գիտելիքների և գործնական հմտությունների զարգացման համար ՇՄԶ կրեդիտները տրամադրվել են այն կազմակերպությունների կողմից, որոնք նախատեսված չեն «Քաղաքաշինության մասին» օրենքի 11.3-րդ հոդվածի 5-րդ մասով սահմանված կազմակերպությունների ցանկում.

6) ներկայացված ՇՄԶ կրեդիտները չեն լրացվել ՇՄԶ-ի գործունեության բոլոր տեսակներից (տեսական գիտելիքների զարգացում, գործնական հմտությունների զարգացում) և անձը չի անցել թեստավորում:

23. Հավաստագրի տրամադրումը մերժելու վերաբերյալ լիազոր մարմնի ղեկավարի հրամանի ընդունումից հետո եռօրյա ժամկետում հանձնվում է հայտատուին` «Վարչարարության հիմունքների և վարչական վարույթի մասին» օրենքով սահմանված կարգով:

24. Հայտը բավարարելու դեպքում հայտատուին 5 տարի ժամկետով տրամադրվում է մասնագիտական գործունեության ՇՄԶ հավաստագիր (Ձև N 2-5)` սույն հավելվածով սահմանված կարգով, իսկ «Քաղաքաշինության մասին» օրենքի 11.1-ին հոդվածի 6-րդ և 7-րդ մասերով սահմանված մասնագետների դեպքում` բարձրագույն և հետբուհական մասնագիտական կրթության և որակավորման փաստը հավաստող ավարտական փաստաթղթի տրամադրման պահից հաշված` 5 տարի ժամկետով:

1. **ՔԱՂԱՔԱՇԻՆՈՒԹՅԱՆ ԲՆԱԳԱՎԱՌԻ ՄԱՍՆԱԳԵՏՆԵՐԻ ՇՄԶ ՀԱՎԱՍՏԱԳՐՄԱՆ ԿԱԶՄԱԿԵՐՊՈՒՄԸ ԵՎ ԻՐԱԿԱՆԱՑՈՒՄԸ**

25. ՇՄԶ հավաստագիրը մասնագետի ինքնուրույն մասնագիտական գործունեությունը շարունակելու թույլտվություն է, որը տրվում է «Քաղաքաշինության մասին» օրենքով նախատեսված դեպքերում:

26. ՇՄԶ հավաստագրի ժամկետի ավարտից առնվազն երեք ամիս առաջ, սույն հավելվածով սահմանված կարգով, մասնագետը դիմում է հաջորդ հինգ տարիների համար ՇՄԶ հավաստագիր ստանալու նպատակով:

27. Եթե հաջորդ հինգ տարիների համար ՇՄԶ հավաստագիր ստանալու նպատակով դիմում է ներկայացվել նախորդ ՇՄԶ հավաստագրի գործողության ավարտից հետո, ապա ՇՄԶ հավաստագրերի գործողության ժամկետների միջև ընկած ժամանակահատվածում մասնագիտական գործունեություն իրականացնելու իրավունքից զրկվելու ռիսկը կրում է մասնագետը:

28. Մասնագիտական դրական կամ բացասական եզրակացության հիման վրա լիազոր մարմնի ղեկավարի հրամանով տրամադրվում է ՇՄԶ հավաստագիր կամ ՇՄԶ հավաստագրի տրամադրումը մերժվում է:

29. ՇՄԶ հավաստագրի տրամադրման մերժման վերաբերյալ լիազոր մարմնի ղեկավարի հրամանը եռօրյա ժամկետում հանձնվում է հայտատուին` «Վարչարարության հիմունքների և վարչական վարույթի մասին» օրենքով սահմանված կարգով:

1. **ԿՐԵԴԻՏՆԵՐԻ ԳՐԱՆՑՈՒՄԸ ԵՎ ՀԱՎԱՍՏԱԳՐԵՐԻ ՏՐԱՄԱԴՐՈՒՄԸ**

30. Սույն հավելվածի 24-րդ կետով սահմանված հայտի բավարարման դեպքում` լիազոր մարմնի հրամանի ընդունումից հետո եռօրյա ժամկետում հայտատուին հանձնվում է մասնագիտական գործունեության հավաստագրի Հայաստանի Հանրապետության պաշտոնական փաստաթղթերի վավերականության ստուգման հսկիչ համարը և էլեկտրոնային գրանցամատյաններում, նույն ժամկետում, կատարվում է համապատասխան գրանցումներ:

31. Հավաստագիր ստացած մասնագետի անվան, ազգանվան կամ գործատուի փոփոխման դեպքում տվյալ անձը պարտավոր է այդ փոփոխության կատարման օրվանից տասը աշխատանքային օրվա ընթացքում դիմել լիազոր մարմին` հավաստագրում և համապատասխան գրանցամատյանում փոփոխություն կատարելու կամ նոր հավաստագիր ստանալու համար: Սույն կետում նախատեսված դեպքում համապատասխան փոփոխությունները կատարվում են դիմումը ստանալուց հետո` հինգ աշխատանքային օրվա ընթացքում:

32. Մասնագիտական գործունեություն իրականացնելու հավաստագրի տրամադրումը կամ ՇՄԶ հավաստագրի մերժումը կարող է բողոքարկվել «Վարչարարության հիմունքների և վարչական վարույթի մասին» օրենքով սահմանված կարգով կամ դատական կարգով:

33. Հավաստագրերը համարակալվում են ըստ սերիայի և հերթական համարի` վեցանիշ թվերով:

34. Հավաստագրերը տրվում են էլեկտրոնային եղանակով` հայերեն լեզվով: Պահանջի առկայության դեպքում կարող են տրամադրվել նաև հավաստագրի թղթային տարբերակները:

35. Փաստաթղթի վավերականության ստուգումն ու էլեկտրոնային բնօրինակի ներբեռնումը հնարավոր է իրականացնել Հայաստանի Հանրապետության պաշտոնական փաստաթղթերի վավերականության ստուգման միասնական համակարգի կայքում մուտքագրելով հսկիչ համարը կամ սքանավորելով արագ արձագանքման ծածկագիրը (QR Code)։

36. Հավաստագրերի հսկիչ համարը կորցնելու դեպքում այն տրամադրվում է դիմումն ստանալուց հետո` 3 աշխատանքային օրվա ընթացքում՝ անվճար:

|  |  |
| --- | --- |
| **Հայաստանի Հանրապետության վարչապետի աշխատակազմի ղեկավար** | **Ա. Հարությունյան** |